stanford-oval/wikipedia huggingface dataset:
גמר ליגת האלופות 2012
הדרך אל הגמר > באיירן מינכן

בעקבות מיקומה בבונדסליגה (הליגה הגרמנית) בעונה שחלפה, נאלצה באיירן להשתתף בשלב הפלייאוף של מוקדמות ליגת האלופות, ולא העפילה ישירות לשלב הבתים. היא הוגרלה לשחק מול פ.צ. ציריך משווייץ, והדיחה אותה עם ניצחון כפול, 2-0 ביתי ו-1-0 בחוץ.
בהגרלת הבתים שובצה באיירן בבית א', יחד עם נאפולי (שסיימה שנייה בבית והודחה בשמינית על ידי צ'לסי), מנצ'סטר סיטי וויאריאל. הבית נחשב לקשה מאוד ואף כונה "בית המוות", אך באיירן הצליחה לסיים בראשו, עם ארבעה ניצחונות (ניצחה בכל משחקי הבית שלה בשלב זה), תיקו אחד (נאפולי) והפסד אחד (מנצ'סטר סיטי). מלך השערים של הקבוצה בשלב הבתים היה מריו גומז, שכבש 6 מתוך 11 שעריה של הקבוצה בשלב זה.
| שלב הבתים - באיירן מינכן> קבוצה | שלב הבתים - באיירן מינכן> משחקים | שלב הבתים - באיירן מינכן> ניצחונות | שלב הבתים - באיירן מינכן> תיקו | שלב הבתים - באיירן מינכן> הפסדים | שלב הבתים - באיירן מינכן> שערי זכות | שלב הבתים - באיירן מינכן> שערי חובה | שלב הבתים - באיירן מינכן> הפרש שערים | שלב הבתים - באיירן מינכן> נקודות |
| --- | --- | --- | --- | --- | --- | --- | --- | --- |
| גרמניה באיירן מינכן | 6 | 4 | 1 | 1 | 11 | 6 | 5+ | 13 |
| איטליה נאפולי | 6 | 3 | 2 | 1 | 10 | 6 | 4+ | 11 |
| אנגליהמנצ'סטר סיטי | 6 | 3 | 1 | 2 | 9 | 6 | 3+ | 10 |
| ספרדויאריאל | 6 | 0 | 0 | 6 | 2 | 14 | 12- | 0 |
בשלב שמינית הגמר הוגרלה באיירן לשחק מול פ.צ. בזל משווייץ, יריבה שנייה מהמדינה לאחר ציריך בשלב המוקדמות. השווייצרים עוד השיגו ניצחון ביתי מפתיע, 1-0, אך בגומלין באיירן הביסה את בזל בתוצאה 7-0, כשמריו גומז הבקיע במשחק 4 שערים, ובאיירן עלתה לשלב הבא.
ברבע הגמר פגשה באיירן את מרסיי מצרפת, ורשמה ניצחון כפול באותה תוצאה, 2-0 (המשחק הראשון שוחק בצרפת).
כמו צ'לסי, גם באיירן הוגרלה לשחק מול קבוצה מספרד בחצי הגמר, לאחר ששתיהן כבר פגשו יריבה ספרדית בשלב הבתים, וכמו צ'לסי גם באיירן שיחקה את המשחק הראשון בבית. באיירן הוגרלה לשחק מול ריאל מדריד, וניצחה 2-1 במשחק הראשון. ההכרעה עברה למשחק גומלין בסנטיאגו ברנבאו, בו ריאל ניצחה בתוצאה זהה לניצחון באיירן במשחק הראשון, 2-1 בתום הזמן החוקי, והמשחק עבר להארכה. לאחר שגם בזמן ההארכה לא הושגה הכרעה, עבר המשחק לבעיטות הכרעה מ-11 מטר, ובאיירן ניצחה 3-1, כשהחמצה של מגן ריאל מדריד, סרחיו ראמוס, שבעט את הפנדל הרביעי של קבוצתו מעל המשקוף, שלחה את באיירן לגמר ה-9 בתולדותיה.
במשחק נקבע עוד כי דויד אלאבה, הולגר באדשטובר ולואיס גוסטבו יחמיצו את משחק הגמר בגלל צבירת כרטיסים צהובים. באדשטובר וגוסטבו ספגו את הכרטיס הצהוב במהלך ההארכה.
סיכום המשחק

על אף שליטה ברורה של באיירן במהלך המחצית הראשונה, הקבוצות ירדו להפסקה בשוויון 0-0. המחצית השנייה הייתה מאוזנת יותר מבחינת ההחזקה בכדור, אך באיירן הוסיפה להיות מסוכנת יותר.
השער הראשון במשחק נכבש כשנותרו 7 דקות בלבד לסיום הזמן החוקי. קשר באיירן, טוני קרוס, הגביה אל ראשו של תומאס מילר, שנגח את הכדור אל הקרקע ומשם מתחת למשקוף ומעל ידיו של שוער צ'לסי פטר צ'ך, וקבע 1-0 לבאיירן.
בדקה ה-87, ארבע דקות לאחר השער, ביצעה באיירן חילוף הגנתי וכובש השער, מילר, הוחלף בדניאל ואן בויטן, אך ההגנה של באיירן כשלה כעבור דקה בלבד. בדקה ה-88 כדור קרן מצד ימין של חואן מאטה מצא את הראש של דידייה דרוגבה בתוך הרחבה, הנגיחה הלכה לפינה הגבוהה של השוער מנואל נוייר, וצ'לסי השיגה את השוויון. המשחק הלך להארכה.
חמש דקות בלבד מפתיחת ההארכה, הכשיל דרוגבה את קשרה הצרפתי של באיירן, פרנק ריברי, בתוך הרחבה. בעקבות ההכשלה נפצע ריברי והוחלף, לא לפני שאריין רובן ניגש לבעוט את הפנדל, אך החמיץ והבעיטה נהדפה על ידי צ'ך.
בבעיטות ההכרעה, צ'לסי עוד החמיצה את הבעיטה הראשונה שלה מרגלי חואן מאטה, אך כבשה את כל ארבע הבעיטות הנותרות. באיירן, שכבשה את שלוש הבעיטות הראשונות ואף הובילה בשלב זה בדו-קרב, כשלה בשתי הבעיטות האחרונות, כשפטר צ'ך הדף את הבעיטות של איביצה אוליץ' ובסטיאן שווינשטייגר.
את הפנדל החמישי והמכריע בעט דידייה דרוגבה אל הפינה השמאלית של מנואל נוייר וכבש, וצ'לסי זכתה לראשונה בתולדותיה בטורניר.
| 0 | 1 | 2 | 3 | 4 |
| --- | --- | --- | --- | --- |
| 19 במאי 2012 | אנגליה צ'לסי | 1–1‏ה | באיירן מינכן גרמניה | אליאנץ ארנה, מינכן, גרמניה צופים: 62,500 שיפוט: פורטוגל פדרו פרואנסה |
| 19 במאי 2012 | דידייה דרוגבה  88' | (סיקור) | תומאס מילר  83' | אליאנץ ארנה, מינכן, גרמניה צופים: 62,500 שיפוט: פורטוגל פדרו פרואנסה |
|   |   | תוצאת פנדלים |   |   |
|   | חואן מאטה    דויד לואיז    פרנק למפארד    אשלי קול    דידייה דרוגבה  | 4–3 | פיליפ לאם    מריו גומז    מנואל נוייר    איביצה אוליץ'    בסטיאן שווינשטייגר  |   |
סיכום המשחק > הרכבי הקבוצות

| --- | --- |
              צ'לסי :               באיירן מינכן
סיכום המשחק > נתוני משחק

|  | צ'לסי | באיירן מינכן |
| --- | --- | --- |
שערים: 1
| בעיטות לשער | 9 | 35 |
| בעיטות למסגרת | 3 | 7 |
| החזקת כדור | 44% | 56% |
| קרנות | 1 | 20 |
| עבירות | 26 | 14 |
| נבדלים | 2 | 1 |
| כרטיסים צהובים | 4 | 1 |
כרטיסים אדומים: 0
דאשה גונזלס

| --- | --- |

פואנטס, אפריל 2018
 לידה:  14 באפריל 1988  (בת 36) אורלנדו, פלורידה, ארצות הברית
 שם במה:  דאשה דאשה פואנטס דאשה גונזלס דאשה קורט
 גובה:  1.62 מטר
 לאום:  אמריקאי
 קריירה מקצוענית:  אפריל 2015 – הווה (כ־9 שנים)
 מאמנים:  WWE Performance Center
 ליגות:  AEW
דאשה יאניס קורט (באנגלית: Dasha Janis Kuret; שמה לפני הנישואים גונזלס; נולדה ב-14 באפריל 1988), הידועה יותר בשם הבמה שלה, דאשה גונזלס היא דוגמנית, מתאבקת, מראיינת וקריינית אמריקאית, המופיעה בארגון ההיאבקות All Elite Wrestling‏ (AEW). היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה דאשה פואנטס.
ביוגרפיה

גונזלס נולדה וחיה באורלנדו, פלורידה ולאחר מכן למדה באוניברסיטה של מרכז פלורידה, שם למדה מיקרוביולוגיה וביולוגיה מולקולרית, שאת מקצועות אלה סיימה בשנת 2012. היא הייתה פעילה בשחייה, קפיצה למים והתעמלות עד שספגה פציעה בברך בקיץ של שנת 2014, פציעה שהכריחה אותה להפסיק.
קריירת היאבקות מקצועית > WWE‏ (2014–2019)

דאשה חתמה על חוזה עם ה-WWE בשנת 2014 ונשלחה למתחם הפיתוח של NXT בחודש מאי תחת שם הבמה דאשה פואנטס. באפריל 2015 ערכה את הופעת הבכורה שלה בזירה במהלך מופע של NXT שאינו שודר לטלוויזיה לצד דנה ברוק ובקי לינץ' בהפסדן לכרמלה, אלכסה בליס ודווין טיילור. מאוחר יותר באותה שנה, פואנטס החלה להופיע כמראיינת מאחורי הקלעים בתוכנית NXT. פואנטס הופיעה באירוע NXT TakeOver: Unstoppable, שהתקיים ב-20 במאי 2015, כמלווה לזירה של טיילר בריז.
ב-9 באפריל 2019, דווח שפואנטס פוטרה מה-WWE בגין סיבות שאינן ידועות.
קריירת היאבקות מקצועית > All Elite Wrestling‏ (2019–היום)

בחודש אוגוסט 2019, נודע שקורט חתמה על חוזה בארגון ההיאבקות All Elite Wrestling‏ (AEW). חודשיים לאחר מכן, נודע שגונזלס תהיה חלק מצוות השידור הספרדי עבור התוכנית המשנית השבועית AEW Dark. ב-4 בנובמבר, במהלך פרק של תוכנית זו, גונזלס הופיעה לצידו של המנחה טוני שיבאני, כשלאחר מכן נודע שהיא תשמש כמנחה הנוספת לצידו של האחרון. ב-29 בנובמבר בפרק של התוכנית השבועית Dynamite, גונזלס מילאה את מקומו של ג'סטין רוברטס ככרוזה לאחר שהוא הותקף מוקדם יותר באותו הערב. ב-10 באוגוסט במסגרת הסיבוב הראשון של טורניר גביע זוגות הנשים של AEW, היא ערכה את קרב הבכורה שלה בארגון לצידה של רייצ'ל אלרינג, כשביחד הן הפסידו לאיווליס ודיאמנטה וכתוצאה מכך הן הודחו מהטורניר.
הערות שוליים

↑  הכירו את דאשה פואנטס
↑  המראיינת מאחורי הקלעים, דאשה פואנטס, פוטרה על ידי ה-WWE
↑  דאשה פואנטס עורכת בכורה בארגון AEW
גמר גביע המדינה בכדורגל 2003

גמר גביע המדינה בכדורגל 2003 התקיים באצטדיון רמת גן ברמת גן ב-27 במאי 2003, ובו נקבע כי מחזיקת גביע המדינה בכדורגל 2002/2003 היא הפועל רמת גן, שניצחה במשחק את הפועל באר שבע בדו-קרב פנדלים בתוצאה 4-5, לאחר משחק שהסתיים בתוצאה 1-1 אחרי הארכה. הייתה זו המהדורה ה-65 של גביע המדינה, וה-50 מאז קום המדינה.
הפועל רמת גן זכתה בגביע הראשון בתולדותיה, והייתה הראשונה (ועדיין עד כה) שעושה זאת כשהיא משחקת באותה עונה בליגת המשנה (הליגה הלאומית). כמו כן היה זה גמר הגביע הראשון בתולדותיה, וחצי הגמר הראשון מאז 1958. רמת גן זכתה בגביע לאחר 5 משחקים במפעל, מתוכם ניצחה ב-2 משחקים בתום 90 דקות, ו-3 משחקים בתום דו-קרב פנדלים. מאזן השערים שלה בעונה זו בגביע היה 3-5 לטובתה, כאשר היא מציגה ממוצע שערים של שער למשחק בלבד. בעקבות זכייתה שיחקה הפועל רמת גן במוקדמות גביע אופ"א של עונת 2003/2004, ובעצם הייתה הקבוצה הראשונה שמייצגת את ישראל במסגרת אירופית מהליגה השנייה. בנוסף זאת הייתה הפעם הראשונה ששיחקה הקבוצה במסגרת אירופאית
מנגד הפועל באר שבע שנחשבה לפייבוריטית במפגש הזה והגיעה מליגת העל, הגיעה למשחק הגמר, 6 שנים לאחר הזכייה בגביע הראשון שלה ב-1996/1997, במשחק גמר שבו ניצחה את מכבי תל אביב 0-1. באר שבע העפילה לגמר לאחר 4 משחקים שבהם ניצחה ב-90 דקות, ועם יחס שערים 1-8 במפעל הגביע באותה עונה, כשיחס השערים עומד על 2 שערים למשחק, והפסידה רק בגמר בדו-קרב פנדלים.
הדרך אל הגמר

| הפועל באר שבע> יריבה | הפועל באר שבע> תוצאה | סיבוב | הפועל רמת גן> תוצאה | הפועל רמת גן> יריבה |
| --- | --- | --- | --- | --- |
| הפועל צפרירים חולון | 2–1 | 32 האחרונות | 1–1 (4–3 פ) | הפועל ירושלים |
| הפועל תל אביב | 1–0 | שמינית הגמר | 0–0 (7–6 פ) | מכבי פתח תקווה |
| מכבי קריית גת | 2–0 | רבע הגמר | 0–1 | בני סכנין |
| מכבי חיפה | 3–0 | חצי הגמר | 1–2 | מכבי תל אביב |
הדרך אל הגמר > הפועל באר שבע

הפועל באר שבע הגיעה לגמר זה כאשר היא קבוצת אמצע טבלה בליגת העל הבכירה, והיא העפילה לגמר הגביע לאחר 4 משחקים במפעל, כאשר היא ניצחה בכולם ב-90 דקות, וסופגת שער אחד בלבד. בסיבוב ט' נפגשה הפועל באר שבע עם הפועל צפרירים חולון בחוץ, והיא מנצחת אחרי שאופיר חיים וסתיו אלימלך מבקיעים לזכותה, וצפרירים רק מצמקת את התוצאה בדקה ה-60, וקובעת את תוצאת המשחק. בשמינית הגמר פגשה הפועל תל אביב החזקה שהייתה צמודה במאבק האליפות עם מכבי תל אביב ומכבי חיפה, והיא ניצחה אותה 0-1 באצטדיון בלומפילד משער של אלעד בונפלד בהמשך נפגשת באר שבע עם מכבי קריית גת מהליגה הלאומית למשחק חוץ, ומנצחת אותה 0-2 משערים של בונפלד ובלסינג קאקו. בחצי הגמר פגשה הפועל באר את הקבוצה שנחשבה לאחת החזקות בישראל והאלופה בשנה האחרונה, מכבי חיפה, ושם מצליחה הפועל באר שבע להציג כדורגל ברמה גבוהה ולנצח 0-3 משערים של אלעד בונפלד (24), רמיק יזרסקי (35) ואופיר חיים (66), ולהעפיל לגמר הגביע הראשון שלה מאז הזכייה ב-1996/1997, על חשבונה של מכבי חיפה.
הדרך אל הגמר > הפועל רמת גן

הפועל רמת גן הגיעה כקבוצה אשר נלחמת על חייה בליגה הלאומית ומנסה להימנע מירידה לליגה הארצית. הקבוצה העפילה לגמר הגביע לאחר 4 משחקים במפעל, מתוכם ניצחה ב-2 משחקים בתום דו-קרב פנדלים וב-2 משחקים בתום 90 דקות. בסיבוב ט' הגיעה הפועל רמת גן למפגש באצטדיון טדי מול הפועל ירושלים ששיחקה בליגה שלה, הליגה הלאומית, כאשר במשחק הבקיע הפועל רמת גן ראשונה מרגליו של אביב וולנרמן, אך ירושלים השוותה משער בדקה ה-90 של שי אהרון, והמשחק נגמר בתוצאת תיקו 1-1, תוצאה שנשמרה גם בתום הארכה ו-120 דקות. בפנדלים ניצחה הפועל רמת גן 3-4 את הפועל ירושלים והעפילה לשמינית הגמר. בסיבוב הבא פגשה את מכבי פתח תקווה שהייתה קבוצת אמצע טבלה בליגת העל, אצל רמת גן בבית. משחק זה הסתיים ללא שערים בתום 90, וגם בתום 120 דקות, ובדו-קרב פנדלים שני ברציפות ניצחה הפועל רמת גן בתוצאה 6-7 לטובתה. ברבע הגמר פגשה רמת גן את בני סכנין מהליגה שלה, וניצחה בתוצאה 1-0 משער של שרון אביטן בדקה ה-23. בחצי הגמר נפגשה הפועל רמת גן במפגש קצוות, עם הקבוצה שנחשבה לאחת הטובות בישראל באותה העונה מכבי תל אביב שהתמודדה על האליפות (ובסוף גם זכתה בה בעונת 2002/2003). במשחק עלתה רמת גן ליתרון בדקה ה-26, כאשר אופיר חלוואני קיבל מסירה מימין מעל השומר שלו ג'ון פנטסיל, ויישר כדור רוחב חזק ושטוח משמאל למרכז הרחבה, אליו הגיע ניר חדד שמצא את הפינה הימנית הגבוהה של לירן שטראובר. מאמן מכבי תל אביב ניר קלינגר בתגובה הכניס את אבי נמני במקום תמיר כהן בדקה ה-35. במחצית השנייה מכבי תל אביב החזיקה יותר בכדור, אבל רמת גן הייתה מסוכנת יותר בזכות התקפות מתפרצות. בדקה ה-65 כבשה מכבי תל אביב את שער השוויון, כאשר רודריגו גולדברג הוכשל ברחבה, השופט חיים יעקב פסק על פנדל ונמני כבש מהנקודה הלבנה. שלוש דקות אחר כך יצאה הפועל רמת גן למתפרצת נוספת, בסיומה בעט שרון אביטן שטוח ליד הקורה והחוצה בלבד. בדקה האחרונה של המשחק אלי בנאי פרץ בריצה מימין, הרים את ראשו ושלח מסירת רוחב מדויקת לשרון אביטן שקיבל את הכדור. זה הסתובב, השכיב את גדי ברומר ושלח בעיטה חזקה ושטוחה משבעה מטרים לרשת מה שקבע 2-1 לזכות הפועל רמת גן והעפלה היסטורית לגמר גביע המדינה על חשבונה של מכבי תל אביב.
סיכום מהלכי המשחק > מחצית ראשונה

בדקה העשירית נגח אופיר חיים לשערו של מוטי אברג'יל, שוער רמת גן, אולם גבע ברקאי הרחיק בראש.
בדקה ה-12 מסר תומר חליבה כדור לרמי אליהו שהיה במצב טוב, אך הוא השתהה ואיבד הזדמנות טובה ליד השער.
בדקה ה-27 בעיטה של אופיר חיים מתוך הרחבה חלפה סמוך לקורה.
בדקה ה-35 הגיע שרון אביטן הרמת גני למצב ראשון עבור קבוצתו, אולם לאסי רחמים שוער באר שבע לא הייתה שום בעיה לעצור את הבעיטה החלשה.
סיכום מהלכי המשחק > מחצית שנייה

בדקה ה-55 חלוץ רמת גן אביב וולנרמן מסר כדור מחצי מגרש ושלח את אופיר חילוואני לריצה, כאשר בלם באר שבע דרגן מדונוביץ' ניסה לדלוק אחריו אבל חילוואני היה מהיר יותר ומול השוער רחמים בעט כדור שטוח לפינה השמאלית, וקבע 1:0 לזכות הפועל רמת גן.
בדקה ה-74, שחקני הפועל רמת גן בעטו פעמיים בעיטות מסוכנות בתוך הרחבה ורק הצלות של רחמים שוב, מנעו מהפועל רמת גן להכפיל את התוצאה.
בדקה ה-85 היה יכול אביטן להכפיל את התוצאה שוב, אך שוער באר שבע רחמים היה במקום ולקח גם את הניסיון הזה.
בדקה ה-88 באר שבע יצאה להתקפה, כאשר בלסינג קאקו שלח לרחבה את אופיר חיים והחלוץ הכניע בבעיטה חזקה את שוער רמת גן אברג'יל, מה שקבע 1:1, ואת תוצאת המשחק, שהמשיך להארכה.
בהארכה הקבוצות העייפות בעיקר נשכבו על הדשא מפעם לפעם, ולא הגיעו למצבים ממשיים ליד השערים, והמשחק הסתיים בתוצאה 1:1 גם לאחר הארכה, והמשחק המשיך לדו-קרב פנדלים מנקודת העונשין מ-11 מטר.
סיכום מהלכי המשחק > דו-קרב פנדלים

דו-קרב הפנדלים נפתח בהחמצה של הבועט הראשון של הפועל באר שבע, רמי אליהו, שבעט את הכדור מעל השער והתוצאה נשארה 0:0.
בהמשך, איציק ברוך, משה שפירא, איתן עזריה ושחר כדורי הבקיעו עבור הפועל רמת גן, ורמי אבו לבן, דראגן מדונוביץ', בלסינג קאקו ואורן סגרון הבקיעו עבור הפועל באר שבע והתוצאה הייתה 4:4 כאשר בבעיטה האחרונה ניגש ליעד טפר המחליף לכדור, בעט כדור בחצי הגובה ימינה לרשת, והמשחק הסתיים בתוצאה 5:4 להפועל רמת גן ובזכייתה בגביע המדינה, לראשונה בתולדותיה.
| 0 | 1 | 2 | 3 | 4 |
| --- | --- | --- | --- | --- |
| 27 במאי 2003 | הפועל באר שבע | 1:1‏ה | הפועל רמת גן | אצטדיון רמת גן, רמת גן צופים: 30,000 שיפוט: יעקב בן חמו |
| 27 במאי 2003 | אופיר חיים  , 87' |  | אופיר חלוואני  , 55' | אצטדיון רמת גן, רמת גן צופים: 30,000 שיפוט: יעקב בן חמו |
|   |   | תוצאת פנדלים |   |   |
|   | רמי אליהו    רמי אבו לאבן    דראזן מדונוביץ'    בלסינג קאקו    אורן סגרון  | 5:4 | איציק ברוך    משה שפירא    איתן עזריה    שחר כדורי    ליעד טפר  |   |
סיכום מהלכי המשחק > הרכבי הקבוצות

| --- | --- |
              הפועל באר שבע :               הפועל רמת גן
הערות שוליים

↑  אשר גולדברג, לא חוזרים למכתש, לא מוותרים על גביע אופ"א, באתר הארץ, 29 במאי 2003
גמר גביע המדינה בכדורגל 1997

גמר גביע המדינה בכדורגל 1997 התקיים באצטדיון רמת גן ברמת גן ב-26 במאי 1997, ובו נקבע כי מחזיקת גביע המדינה בכדורגל 1996/1997 היא הפועל באר שבע, שניצחה במשחק את מכבי תל אביב בתוצאה 0-1 ב-90 דקות. הייתה זו המהדורה ה-59 של גביע המדינה, וה-44 מאז קום המדינה.
הפועל באר שבע זכתה בגביע המדינה הראשון בתולדותיה, בהופעה השנייה שלה בגמר גביע המדינה (לאחר ההפסד בעונת 1983/1984 להפועל לוד), והגיעה לגמר לאחר 4 משחקים במפעל, כאשר היא ניצחה ב-2 מהם בתום 90 דקות וב-2 מהם בתום ניצחון בדו-קרב פנדלים (אחרי הארכה ו-120 דקות), עם מאזן שערים של 8-2 לטובתה, כאשר היא מציגה ממוצע שערים של 2 שערים למשחק. מנגד הגיעה מכבי תל אביב לגמר אחרי 4 משחקים בהם ניצחה בכולם ב-90 דקות, ועם מאזן שערים של 12-4 לטובתה עם ממוצע של 3 שערים למשחק. עבור מכבי תל אביב היה זה ההופעה ה-30 בגמר גביע המדינה (וה-21 מאז קום המדינה), וההופעה השנייה ברציפות בגמר, לאחר שבעונה שעברה היא ניצחה את עירוני ראשון לציון 1:4 בגמר הגביע וזכתה בו.
הדרך אל הגמר

| מכבי תל אביב> יריבה | מכבי תל אביב> תוצאה | סיבוב | הפועל באר שבע> תוצאה | הפועל באר שבע> יריבה |
| --- | --- | --- | --- | --- |
| הפועל בת ים | 4–2 | 32 האחרונות | 3–0 | הפועל רמת השרון |
| הפועל צפרירים חולון | 3–2 | שמינית הגמר | 0–0ה (4–2 פ) | מכבי פתח תקווה |
| הפועל תל אביב | 3–0 | רבע הגמר | 0–0ה (5–3 פ) | הפועל כפר סבא |
| בית"ר ירושלים | 2–0 | חצי הגמר | 5–2 | בני יהודה תל אביב |
הדרך אל הגמר > מכבי תל אביב

מכבי תל אביב הגיעה כקבוצה בינונית שנמצאת בתקופה רעה מבחינתה, כאשר סיימה במקום השישי בליגה בלבד, אולם היא שיאנית הזכיות בגביע המדינה, ובאליפות המדינה כאחד, כמו כן ניצחה את הפועל באר שבע פעמיים במהלך העונה הסדירה בליגה הלאומית בהפרשים של 2 ו-3 שערים.
בסיבוב ח' אירחה מכבי תל אביב את קבוצת הליגה הארצית הפועל בת ים, אותה ניצחה 4-2 משערים של ניר קלינגר, אבי נמני, אריק חנגלי ונועם שוהם. בשמינית הגמר התארחה מכבי תל אביב אצל הפועל צפרירים חולון, קבוצה שנלחמה על חייה בליגה הלאומית דאז (אולם ירדה בסוף העונה לליגה הארצית), כאשר צפרירים הובילה כבר 2-0 משערים של ויקטור מורוז, אולם פנדל של אבי נמני בדקה ה-60, שער של עופר מזרחי 7 דקות לאחר מכן, ושער עצמי של אורן זיתוני בדקה ה-80 החזירו לה את ההובלה והיא ניצחה בתוצאה 3-2. ברבע הגמר נפגשה מכבי תל אביב עם היריבה העירונית המרה הפועל תל אביב למשחק נוסף במסגרת הדרבי תל אביבי, בוא היא ניצחה 3-0 מוחץ מצמד של עופר מזרחי, ושער נוסף של אבי נמני. בחצי הגמר הנייטרלי באצטדיון רמת גן פגשה מכבי תל אביב את בית"ר ירושלים, המתמודדת העיקרית לאליפות המדינה באותה העונה, למשחק על הכרטיס לגמר הגביע. בחצי הגמר זכתה מכבי תל אביב ב-2 פנדלים, אותם בעט פעמיים הקשר המצטיין אבי נמני, והמשחק הסתיים בתוצאה 2-0 בדרך לגמר הגביע ה-30 בהיסטוריה של המועדון, וההופעה השנייה ברציפות, לאחר הזכייה בעונה שעברה.
הדרך אל הגמר > הפועל באר שבע

הפועל באר שבע הגיעה כקבוצת צמרת בליגה הלאומית, אחרי שסיימה במקום השלישי בליגה, כאשר התואר האחרון בו זכתה היה אליפות המדינה, בעונת 1975/1976, 21 שנים קודם לכן. מאזן שתי הקבוצות בליגה זו העונה בליגה היה הפסד כפול של באר שבע למכבי תל אביב, 1-3 בסיבוב הראשון, ו-1-4 בסיבוב השני.
בסיבוב ח' התארחה הפועל באר שבע אצל קבוצת ליגה א' הפועל רמת השרון, אותה היא ניצחה 3-0 משערים של כוכבה דאז, ג'ובאני רוסו, והחלוצים שי הולצמן ושרון אביטן. בשמינית הגמר התארחה באצטדיון האורווה אצל מכבי פתח תקווה, איתה התחרתה על המקום השלישי בליגה הלאומית, כאשר המשחק הסתיים בתוצאת 0-0 בתום 90 ו-120 דקות, ונכנס לדו-קרב פנדלים, שם הפועל באר שבע ניצחה 2-4. ברבע הגמר אירחה הפועל באר שבע את הפועל כפר סבא שהייתה קבוצת אמצע טבלה בלאומית, ופעם נוספת המשחק הסתיים בתוצאה 0-0 לאחר 90 ו-120 דקות. הפעם דו-קרב הפנדלים הסתיים בתוצאה 5-3 לטובת באר שבע. בחצי הגמר הנייטרלי באצטדיון רמת גן, שיחקה הפועל באר שבע נגד בני יהודה תל אביב, כאשר היא הובילה 3-0 עד דקה 60 משערים של גדי חזות, לירון בסיס ושי הולצמן, אולם בדקה ה-60 וה-66 הבקיעה בני יהודה צמד שערים שהחזיר אותה למשחק, והמשיכה ללחוץ כדי להשוות את התוצאה. אולם, בדקות האחרונות של המשחק (86 ו-90) הבקיע חלוצה של באר שבע שרון אביטן צמד שערים שקבע את תוצאת המשחק 5-2 גדול להפועל באר שבע, בדרך לגמר הגביע השני בתולדותיה, והראשון מאז 1983/1984, אז הפסידה להפועל לוד בגמר הגביע.
סיכום מהלכי המשחק > מחצית ראשונה

בדקה העשירית קשר הפועל באר שבע חלילוביץ' מוסר כדור אלכסוני שעובר את הגנת מכבי תל אביב ומגיע ללירון בסיס שמוצא את עצמו מול השוער, אך נופל ומאבד את הכדור בטענה לפנדל, אולם השופט עמית קליין לא שורק לעבירה.
בדקה ה-20 עבירה של קשר הפועל באר שבע דודו חפר על קשר מכבי תל אביב אבי נמני בחצי המגרש של באר שבע, גורמת לשריקת עבירה לזכות מכבי תל אביב, כאשר גדי ברומר בועט את הכדור חזק ומסובב אולם מגרד את המשקוף ויוצא החוצה.
בדקה ה-33 גדי חזות המגן של באר שבע מוסר כדור חד אל לירון בסיס שמנער את גדי ברומר ומוצא עצמו לבד ברחבה, כאשר הוא מוסר כדור רוחב אל הקשר ההתקפי של באר שבע ג'ובאני רוסו שבועט מעל השער.
בדקה ה-39 חלוצה של באר שבע שי הולצמן בועט מתוך הרחבה, פוגע בשחקן מכבי תל אביב ויוצא לקרן, דקה לאחר מכן כדור הקרן מוגבה על ידי קשר הפועל באר שבע חלילוביץ' לפינה השמאלית של רחבת מכבי תל אביב, כאשר הקשר ג'ובאני רוסו בועט בעיטת יעף חצי מספרת מפתיעה, שקופצת בין שחקני ההגנה לקורה ופנימה - 1:0 להפועל באר שבע על מכבי תל אביב.
בדקה ה-42 הולצמן סוחט עבירה בקרבה לעמדת הקרן מהצד הימני של המגרש, כאשר קשר הפועל באר שבע סיאד חלילוביץ' בועט את הכדור מסובב וסמוך לקורה הימנית של שער מכבי תל אביב אולם זה יוצא החוצה.
השופט מוסיף כ-3 דקות למחצית הראשונה ושורק לסיום המחצית - 1:0 להפועל באר שבע במחצית המשחק.
סיכום מהלכי המשחק > מחצית שנייה

במחצית השנייה בדקה ה-57 ג'ובאני רוסו פורץ מהאגף אל מרכז הרחבה של מכבי תל אביב ובועט מעל השער.
בדקה ה-65 פורץ חלילוביץ' קשר הפועל באר שבע לבדו אל אגף שמאל, ומחכה למגן השמאלי שמעון ביטון שמגיע לפינה הימנית של הרחבה, חלילוביץ' מוסר את הכדור וביטון שמוצא עצמו לבד מול השוער נוגח אולם ישר את שוער מכבי תל אביב אלכסנדר אובארוב, שקולט את הכדור.
בדקה ה-66 מרים מגן מכבי תל אביב אמיר שלח כדור מסוכן לרחבה אולם שוער באר שבע אבי פרץ קולט את הכדור לפני חלוץ ההתקפה.
בדקה ה-76 מגיע כדור אל קשר מכבי תל אביב אבי נמני על סף רחבת ה-16 והוא בועט את הכדור החוצה אל מעל השער.
בדקה ה-82 כדור חופשי נשרק לזכותה של מכבי תל אביב, כדור שבועט נמני סמוך לשער אולם הוא הולך החוצה.
בדקה ה-84 כדור חופשי נשרק לזכותה של הפועל באר שבע, כאשר שחקנה גדי חזות בועט את הכדור לפינה הימנית של שערו של אובארוב, אולם הוא קולט את הכדור.
בדקה ה-86 קלינגר מגיע להרמת רוחב ונוגח את הכדור החוצה.
בדקה ה-88 כדור חוץ מתגלגל לרחבת הפועל באר שבע, אולם ההגנה מתקשה להרחיק אותו, וקלינגר מרים את הכדור לצד השני של הרחבה אל עופר מזרחי, שנוגח את הכדור מעל השער, לאחר שהוא מוצא עצמו לבדו ברחבה.
בדקה ה-93 למשחק מכבי תל אביב מאבדת כדור במרכז המגרש והפועל באר שבע יוצאת להתקפה מתפרצת, דודו חפר שולח כדור פנימה אל אורן סגרון שמוצא עצמו מול השוער אובארוב, אולם הוא שולח את הכדור החוצה. בסיום ההתקפה שורק השופט קליין לסיום המשחק והפועל באר שבע זוכה בגביע הראשון שלה בהיסטוריה, לאחר שהיא מנצחת 1:0 במשחק הגמר.
| 0 | 1 | 2 | 3 | 4 |
| --- | --- | --- | --- | --- |
| 26 במאי 1997  17:30 | מכבי תל אביב | 1:0 | הפועל באר שבע | אצטדיון רמת גן, רמת גן צופים: 25,000 שיפוט: עמית קליין |
| 26 במאי 1997  17:30 |  | (סיקור) | ג'ובאני רוסו  , 40' | אצטדיון רמת גן, רמת גן צופים: 25,000 שיפוט: עמית קליין |
סיכום מהלכי המשחק > הרכבי הקבוצות

| --- | --- |
              מכבי תל אביב :               הפועל באר שבע
הערות שוליים

כרזת משחק לגמר הגביע
גמר גביע המדינה בכדורגל 2000

גמר גביע המדינה בכדורגל 2000 התקיים באצטדיון רמת גן ברמת גן ב-17 במאי 2000, ובו נקבע כי מחזיקת גביע המדינה בכדורגל 1999/2000 היא הפועל תל אביב, שניצחה במשחק את בית"ר ירושלים בתוצאה 2-4 בדו-קרב פנדלים, לאחר שתוצאת המשחק הסתיימה ב2-2. הייתה זו המהדורה ה-62 של גביע המדינה, וה-47 מאז קום המדינה.
היה זה משחק נוסף במסגרת היריבות בין בית"ר ירושלים לבין הפועל תל אביב. הפועל תל אביב, זכתה בגביע המדינה ה-5 מאז קום המדינה וה-10 בתולדותיה, בהופעה ה-18 שלה בגמר הגביע (וה-10 מאז קום המדינה), והגיעה לגמר לאחר 5 משחקים במפעל, מתוכם ניצחה ב-4 בתום 90 דקות, ו-1 בתום הארכה ודו-קרב פנדלים, ומאזן שערים של 6–1 לטובתה, כאשר היא מציגה ממוצע שערים של 1.2 שער למשחק. בית"ר ירושלים הגיעה לגמר אחרי 5 משחקים בהם ניצחה ב-3 ב-90 דקות, וב-2 בתום הארכה ופנדלים, ועם מאזן שערים של 9-6 לטובתה עם ממוצע של 1.8 שער למשחק. שתי הקבוצות בעצם שיחזרו את הגמר הקודם מלפני שנה בדיוק, גמר 1999 שבו ניצחה גם הפועל תל אביב, וגם אז בדו-קרב פנדלים, בתוצאה 1-3. עבור בית"ר היה זה הגמר השמיני בתולדותיה, וזה הגמר השני ברצף בו היא מפסידה בדו-קרב פנדלים, אחרי שהפסידה בגמר הקודם שנה קודם לכן, גם ליריבה המרה להפועל תל אביב.
הדרך אל הגמר

| הפועל תל אביב> יריבה | הפועל תל אביב> תוצאה | סיבוב | בית"ר ירושלים> תוצאה | בית"ר ירושלים> יריבה |
| --- | --- | --- | --- | --- |
| מכבי עכו | 2–1 | 32 האחרונות | 2–0 | הפועל ירושלים |
| מכבי תל אביב | 2–0 | שמינית הגמר | 1–1 (7–6 פ) | בית"ר באר שבע |
| הפועל באר שבע | 2–0 | רבע הגמר | 2–2 (3–3 ה) (9–8 פ) | מכבי נתניה |
| מכבי חיפה | 0–0 (2–1 פ) | חצי הגמר | 3–2 | הפועל כפר סבא |
הדרך אל הגמר > הפועל תל אביב

הפועל תל אביב הגיעה לגמר כקבוצה הבכירה בישראל, לאחר שהיא זכתה באליפות המדינה ארבעה ימים קודם לכן, בניסיון להשלים דאבל עונתי. בסיבוב ט' התארחה הפועל תל אביב אצל מכבי עכו מהליגה הלאומית, כאשר היא הבקיע 2 שערים במחצית הראשונה (35 ו-40, מרגליהם של כפיר אודי ופיני בלילי), וספגה שער מצמק רק בדקה ה-90 מרגליו של ערן בנעזרי. בשמינית הגמר אירחה את היריבה העירונית מכבי תל אביב לדרבי תל אביבי נוסף במסגרת גביע המדינה, וניצחה 0-2 משערים של אילן בכר ועמרי אפק. ברבע הגמר התארחה באצטדיון וסרמיל אצל הפועל באר שבע אותה ניצחה 0-2 משערים של קשר הרכש דיאן ראצ'וניצה והחלוץ אישטוון פישונט. בחצי הגמר נפגשה למשחק נייטרלי ברמת גן עם מכבי חיפה, היריבה העיקרית שלה לתואר לאורך העונה בליגת העל 1999/2000, כאשר המשחק מסתיים ב0-0 חלש יחסית, אחרי הארכה.
בדו-קרב הפנדלים אבישי ז`אנו הכניע את אלימלך וקבע 0:1 לחיפה. שמעון גרשון איזן ל1:1 בדו-קרב בפנדל משלו. בבעיטה השנייה של מכבי חיפה שוקי נגר בעט ואלימלך הדף. בפנדל השני של הפועל תל אביב גם שוער חיפה, אבי פרץ הצליח להדוף את בעיטתו של סלים טועמה. השחקן וסילי איוואנוב ניגש לבעיטה והחמיץ גם את בעיטה זו לזכות חיפה, כאשר אלימלך הדף בשנית. דניס אונישנקו בעט לזכות הפועל תל אביב ואבי פרץ הדף כדור נוסף. יוסי בניון ביקש לבעוט את הפנדל הבא ונענה בחיוב, אולם החמיץ שוב - הפנדל השלישי ברצף שמוחמץ למכבי חיפה, והתוצאה עדיין 1:1 לאחר 5 החמצות רצופות בדו-קרב של שחקנים מ-2 הקבוצות. קשר הפועל תל אביב דיאן ראצ`וניצ`ה הכניע את פרץ וקבע 1:2 לזכות הפועל תל אביב. לבעיטה האחרונה של חיפה ניגש ראובן עטר שהחמיץ גם הוא את הפנדל, מה ששלח את הפועל תל אביב לגמר הגביע ה-18 שלה בהיסטוריה, והשני ברציפות מול בית"ר ירושלים.